《作蜂室》
宋代·刘跂

栽基植甓作蜂室，其阳分孔便出入。悬窠毒螫非尔匹，百卉芳华登股膝。

孙息蝉联深洞房，露结膏凝如截肪。比功九粒冠百味，削滓犹堪资夜光。

怜尔于人甚无负，一世分甘身独苦。高崖熏灼弥更难，且复留连小环堵。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。